**Vastavalt nimekirjale 13.04.2025 nr 6-1/57-1**

**Arvamuse küsimine** **Tahkuranna külas Ennu kinnistu detailplaneeringu algatamise otsuse eelnõule, lähteseisukohtadele ja KSH eelhinnangule**

Tahkuranna külas asuva Ennu kinnistu (katastritunnus 84801:004:0472, registriosa 21771550, sihtotstarve maatulundusmaa 100%) omanik esitas Häädemeeste Vallavalitsusele 23.04.2025 avalduse (dokumendiregistri nr 6-3/676) nimetatud kinnistul detailplaneeringu algatamiseks. Planeeringuala suurus on 33626 m². Detailplaneeringu koostamise eesmärk on Ennu katastriüksuse jagamine kaheks elamumaa sihtotstarbega ja üheks transpordimaa sihtotstarbega katastriüksuseks, ehitusõiguse määramine elamute ja abihoonete ehitamiseks, juurdepääsude, haljastuse ja tehnovõrkude lahendamine. Detailplaneeringuga tehakse ettepanek kehtiva Tahkuranna valla üldplaneeringu muutmiseks minimaalse elamukrundi suuruse osas.

Kehtiva Tahkuranna valla üldplaneeringu (kehtestatud Tahkuranna Vallavolikogu 31.05.2012 määrusega nr 11) järgi asub planeeringuala valgel alal, kus on ühepereelamu ehitamiseks lubatud maaüksuste minimaalne suurus 2 ha. Valge ala on metsa- või põllumajandusmaa juhtfunktsioonidega ala, st valdavalt maatulundusmaa, aga ka olemasolev elamumaa hajaasustusviisil. Valgel alal on lubatud rajada hajaasustusviisil elamuid ja nende abihooneid, kuid elamu rajamiseks sobilike maaüksuste minimaalne suurus on piiratud. Väljapoole detailplaneeringu kohustusega ala koostatava, üldplaneeringut muutva detailplaneeringu puhul, võib peale käesoleva üldplaneeringu kehtestamist erandkorras ette näha minimaalselt 5000 m² suurusi ühepereelamu krunte. Ennu kinnistust kavandatakse moodustada suuremad kui 1 ha suurused ühepereelamu krundid. Seega säilib piirkonnale omane hajaasustus.

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Otsuse eelnõu;

2. Lähteseisukohtade eelnõu;

3. KSH eelhinnang;

4. Eskiislahendus;

5. Illustratsioon.

Marie Reinson, marie.reinson@haademeeste.ee